
ΚΕΝΤΡΟ ΣΠΟΥΔΩΝ ΦΥΛΟΥ
Μεταπτυχιακό Πρόγραμμα «Σπουδές Φύλου»
Διατμηματικό και Διεπιστημονικό

Αυτοχρηματοδοτούμενο  

Συντονιστές: Έδρα ΟΥΝΕΣΚΟ και Κέντρο Σπουδών Φύλου  
του Πανεπιστημίου Κύπρου
Το Μεταπτυχιακό Πρόγραμμα Σπουδές Φύλου του Πανεπιστημίου Κύπρου είναι διεπιστημονικό πρόγραμμα το οποίο συντονίζεται από την Έδρα ΟΥΝΕΣΚΟ και το εκάστοτε Συμβούλιο του Κέντρου Σπουδών Φύλου. Τα μαθήματα του προγράμματος σπουδών προσφέρονται από όλες τις Σχολές του πανεπιστημίου Κύπρου και επιφανείς καθηγητές-ερευνητές του εξωτερικού. 
Απευθύνεται σε απόφοιτους αναγνωρισμένων πανεπιστημίων από όλους τους κλάδους σπουδών και το πρόγραμμα σπουδών του επιδιώκει να συνδυάσει την άριστη επιστημονική μεταπτυχιακή μόρφωση, την πρωτοποριακή έρευνα και την κριτική προσέγγιση θεωρητικών και πρακτικών θεμάτων.

Το πρόγραμμα θα προσφέρεται στην Ελληνική και στην Αγγλική Γλώσσα. 

 ΣΚΟΠΟΣ ΤΟΥ ΠΡΟΓΡΑΜΜΑΤΟΣ 

Ο κύριος Σκοπός του Προγράμματος είναι η ανάπτυξη ικανών ερευνητών, επιστημόνων και στελεχών του ιδιωτικού και δημόσιου τομέα για διαχείριση, προώθηση και έρευνα των σύγχρονων θεμάτων Φύλου μέσα από διεπιστημονική προοπτική. 

Στοχεύει στην παιδεία, εκπαίδευση, και κατάρτιση ηγετικών προσωπικοτήτων και στελεχών στον τομέα των Σπουδών Φύλου, τα οποία με πρωτοπόρο και δημιουργικό πνεύμα  θα προωθήσουν και αναπτύξουν  τα θέματα Φύλου, μέσα από ποικίλες επιστημονικές περιοχές, στη σύγχρονη δημοκρατική κοινωνία. 
Ειδικότερα επιδιώκει: 

· Να προωθήσει σε μεταπτυχιακό και διεπιστημονικό επίπεδο τις Σπουδές Φύλου
· Να προωθήσει την έρευνα σε θέματα Σπουδών Φύλου
· Να υποστηρίξει την εξειδικευμένη  μελέτη και ανάλυση των σημαντικότερων κειμένων στη γραμματεία και έρευνα των Σπουδών Φύλου καθώς και των επίσημων εγγράφων που εκφράζουν την πολιτική της Ευρωπαϊκής Ένωσης σε θέματα ισότητας Φύλου
· Να εντάξει τη διερεύνηση της κατασκευής του κοινωνικού φύλου  μέσα στο ιστορικο-κοινωνικό συγκείμενο 
· Να συμβάλει στην ανάπτυξη σύγχρονης πολιτικής σε θέματα Φύλου μέσα από την παραγωγή επιστημονικού λόγου και έρευνας 

· Να υποστηρίξει την ανάπτυξη ηγετικών προσωπικοτήτων σε θέματα ισότητας φύλων 

ΔΟΜΗ ΤΟΥ ΠΡΟΓΡΑΜΜΑΤΟΣ ΜΑΣΤΕΡ

Η ελάχιστη διάρκεια σπουδών του προγράμματος Μάστερ είναι τρία (3) εξάμηνα και ο μέγιστος επιτρεπτός χρόνος για την ολοκλήρωση του είναι οκτώ (8) εξάμηνα. Η διάρκεια αναστολής ή διακοπής φοίτησης δεν συμπεριλαμβάνεται στο χρονικό διάστημα των οκτώ (8) εξαμήνων.

Για την απόκτηση του πτυχίου Μάστερ απαιτείται η συμπλήρωση 90 π.μ., με δύο επιλογές: 

ΕΠΙΛΟΓΗ Α:   

· Επτά (7) μαθήματα (63 π.μ.):

· Δυο (2) υποχρεωτικά μαθήματα (18 π.μ.)

· Πέντε (5) κατ΄ επιλογήν (45 π.μ)

· Υποχρεωτική Διατριβή Μάστερ σε θέματα φύλου (18 π.μ.)

· Τρία (3) Σεμινάρια εκ των οποίων τα δύο προκαθορισμένα είναι υποχρεωτικά (9 π.μ.)
ΕΠΙΛΟΓΗ Β:
· 27 π.μ. υποχρεωτικά μαθήματα + 9 π.μ σε 3 σεμινάρια (3 X 3=9 π.μ) + 54 π.μ κατ΄ επιλογήν μαθήματα courses= ΣΥΝΟΛΟ 90 π.μ 

Υποχρεωτικά Μαθήματα (18 -27 π.μ.)
· ΕΠΑ 682 Ποιοτική Έρευνα στην Εκπαίδευση 
ή ΕΠΑ 683 Εκπαιδευτική Στατιστική  (9 π.μ.) 
· ΣΠΦ 629 Φεμινιστική θεωρία (9 π.μ.): Κλασικά κείμενα, Έρευνα και θεμελιακά θέματα της φεμινιστικής θεωρίας. Το θεωρητικό υπόβαθρο των Σπουδών Φύλου και οι σύγχρονες θεωρητικές προσεγγίσεις στις Σπουδές Φύλου: η ιστορική, κοινωνική, και ατομική, προσέγγιση του Φύλου. Σύγχρονες φιλοσοφικές προσεγγίσεις.  
Υποχρεωτικά Σεμινάρια (υποχρεωτικά 2 από τα πιο κάτω με τη σύμφωνη γνώμη του ακαδημαϊκού συμβούλου και ένα το οποίο καθορίζεται κατά εξάμηνο ) 
1.  Ακαδημαϊκή γραφή 

Σκοπός να βοηθήσει τους φοιτητές να αναπτύξουν τις δεξιότητες ακαδημαϊκής γραφής που είναι απαραίτητες για τη συγγραφή διατριβής Μάστερ: οργάνωση κειμένου, οργάνωση συζήτησης, παρουσίαση δεδομένων, εξαγωγή συμπερασμάτων, αναφορές και λογοκλοπή

2. Ανάλυση λόγου (Discourse Analysis)
Το σεμινάριο εξετάζει και αναλύει το διεπιστημονικό λόγο μέσα από διαφορετικούς τρόπους και ανάλυσης του λόγου ως μέρους του κοινωνικού γίγνεσθαι. 
3. Queer theory και σπουδές σεξουαλικότητας
 Το σεμινάριο σκοπεύει να εισαγάγει τους φοιτητές στη θεωρία Queer μέσα    στο συγκείμενο προοδευτικών θεωριών και αιτημάτων για αναγνώριση των ανθρωπίνων δικαιωμάτων και της ισότητας καθώς και στην έννοια της σεξουαλικότητας και των ερμηνειών της.   

Μαθήματα Επιλογής (45-54 π.μ.) 

Στα μαθήματα επιλογής περιλαμβάνονται μαθήματα α) τα οποία ήδη προσφέρονται από τα διάφορα τμήματα και οι υπεύθυνοι διδάσκοντες μπορούν να τα προσφέρουν ειδικά για το πρόγραμμα Σπουδών Φύλου (Κύκλος Α) και β) μαθήματα τα οποία είναι νέα και καθορίζονται ειδικά για το πρόγραμμα από τα Τμήματα και τις Σχολές (Κύκλος Β). 
· Δείγματα Μαθημάτων του Κύκλου Α (υφιστάμενα στα διάφορα προγράμματα σπουδών του πανεπιστημίου, τα οποία είναι δυνατόν να προσφέρονται ειδικά για το πρόγραμμα Σπουδών Φύλου από τον /την υπεύθυνη/ο διδάσκοντα/ουσα)

Ειδικού Ενδιαφέροντος:
ΓΑΛ 503 Πρωτοπορίες και θεωρίες του φύλου
ΓΑΛ 580 Το Γένος: μια αξιόπιστη κατηγορία ανάλυσης;
ΕΠΑ 599 Θεωρίες φύλου και πολιτικές αναλυτικών προγραμμάτων
ΕΠΑ 536 Θρησκείες και Φύλο

ΕΠΑ641 Φύλο και Εκπαίδευση

ΚΠΕ 613 Κοινωνική Ανθρωπολογία

ΚΠΕ 614 Κοινωνιολογία των Κοινωνικών Κινημάτων

ΚΠΕ 514 Φεμινιστική Θεωρία

ΨΥΧ 722 Διαπολιτισμικά θέματα στην Ψυχολογία

ΒΝΕ 535 Όψεις του ανδρικού και του γυναικείου κόσμου

ΒΝΕ 561 Η εικόνα της γυναίκας στη βυζαντινή λογοτεχνία

ΑΤΧ 562 Πορτρέτα γυναικών στη βυζαντινή τέχνη

ΒΝΕ  544 Ο κόσμος του περιθωρίου
· Δείγματα Μαθημάτων του Κύκλου Β (Κάθε Σχολή μπορεί να επιλέξει/ προσθέσει τα δικά της και θα καθορίσει τις τελικές περιγραφές μαθημάτων):

ΣΠΦ 689 Εξατομικευμένη Μελέτη 
ΣΠΦ 601 Δύναμη, Ιδεολογία και Ανισότητα
ΣΠΦ 602 Ιστορία της Σεξουαλικότητας
ΣΠΦ 603 Κριτική Θεωρία και Σπουδές Φύλου
ΣΠΦ 604 Γράφοντας (για) το φύλο: Αρρενωπότητα, Θηλυκότητα και Ομορφιά στην Αγγλική λογοτεχνία

ΣΠΦ 605 Ψυχανάλυση και Κοινωνική Θεωρία. 
ΣΠΦ 606 Queer Theory και τα πολιτικά δικαιώματα
ΣΠΦ 607 Άνδρες και ανδροπρέπεια (Men and Masculinities)
ΣΠΦ 608 Θηλυκότητα και Αρρενωπότητα
ΣΠΦ 609 Η κουλτούρα του Φύλου και το πολιτικοκοινωνικό συγκείμενο : Θέματα Δύναμης, Ελέγχου, Πατριαρχίας, Ενδοοικογενειακών και Οικογενειακών  διακρίσεων
ΣΠΦ 610 Φύλο, ΜΜΕ και η παραγωγή γνώσης  

ΣΠΦ 611 Σεξ, Φύλο και Σώμα σε διαπολιτισμική/ συγκριτική προοπτική
ΣΠΦ 612 Επιτελικότητα (Performativity) και Επιτέλεση (performance) στα προβλήματα φύλου
ΣΠΦ 613 Φύλο και Κινηματογράφος
ΣΠΦ 614 Φύλο και Μαθηματικά
ΣΠΦ 615 Φύλο και Φυσικές επιστήμες
ΣΠΦ  616 Φύλο και Βιολογία
ΣΠΦ 617 Φύλο και Νέες Τεχνολογίες
ΣΠΦ 618 Δίκαιο, φύλο, ισότητα
ΣΠΦ 619 Η ισότητα Φύλων, τα Ανθρώπινα Δικαιώματα  και η νομική αντιμετώπισή της. 

ΣΠΦ 620 Το Φύλο στην Ελληνική Γραμματεία και Λογοτεχνία 

ΣΠΦ 621 Εκπαίδευση και φύλο 
ΣΠΦ 622 Οικονομία και Φύλο

ΣΠΦ 623 Αρχιτεκτονική και η διάσταση του φύλου: Τόπος-χώρος-φύλo

ΣΠΦ 624 «Ανδρισμός», «θηλυκότητα», «ανδρογυνισμός»: Ψυχολογικές προσεγγίσεις συγκρότησης του φύλου
ΣΠΦ 625 Ταυτότητες φύλου και εργασία: η ψυχολογική προσέγγιση 
ΣΠΦ 626 Ταυτότητες φύλου και εργασία: η κοινωνιολογική προσέγγιση
ΣΠΦ 627 Βία και Συμβουλευτική  
ΣΠΦ 628 Επιχειρηματικότητα, Διοίκηση  και Φύλο
ΣΠΦ 630 Ευρωπαϊκή πολιτική και Φύλο
Υποχρεωτικά Σεμινάρια (9 π.μ.)

ΣΠΦ 774 Σεμινάριο Ι: Ακαδημαϊκή γραφή (3 π.μ.)

ΣΠΦ 775 Σεμινάριο ΙΙ: Ανάλυση λόγου (Discourse Analysis) (3 π.μ.)

ΣΠΦ 776 Σεμινάριο ΙΙΙ: Queer theory και σπουδές σεξουαλικότητας (3 π.μ.)
Διατριβή Μάστερ (18 π.μ.)

ΠΦΣ 798 Διατριβή Μάστερ Ι

ΠΦΣ 799 Διατριβή Μάστερ ΙΙ

Αξιολόγηση και Ώρες Εργασίας ανά Μάθημα/9 π.μ.

Αξιολόγηση:
1. Παρουσίαση στην τάξη: 40% του τελικού βαθμού

2. Ερευνητική εργασία: 60% του τελικού βαθμού

Κατανομή Ωρών Εργασίας:
1. Παρακολούθηση μαθημάτων: 40 ώρες

2. Μελέτη βιβλιογραφίας και προετοιμασία για συμμετοχή στο μάθημα: 50 ώρες

3. Μελέτη βιβλιογραφίας και εκπόνηση παρουσίασης: 50 ώρες

4. Ερευνητική εργασία: 150+ ώρες

Σύνολο Ωρών: 290+

ΔΟΜΗ ΤΟΥ ΔΙΔΑΚΤΟΡΙΚΟΥ ΠΡΟΓΡΑΜΜΑΤΟΣ
Για την εισδοχή στο Διδακτορικό Πρόγραμμα απαιτούμενη προϋπόθεση είναι το πτυχίο Μάστερ.
Για την απόκτηση του διδακτορικού τίτλου απαιτείται η ολοκλήρωση των ακόλουθων απαιτήσεων του προγράμματος:

· Επιτυχής παρακολούθηση τριών (3) μαθημάτων ή πέντε (5) μαθημάτων σύμφωνα με τη γνώμη του εποπτεύοντα, η οποία τεκμηριώνει ανάγκες του φοιτητή          27 π.μ. ή 45 π.μ.
· Επιτυχία σε Περιεκτική εξέταση



                                           33 π.μ.
· Ερευνητικό Στάδιο (4 στάδια x 30 π.μ.)
                                                                 120 π.μ.

· Εκπόνηση πρωτότυπης διδακτορικής διατριβής:
Συγγραφικό Στάδιο Ι




30 π.μ.

Συγγραφικό Στάδιο ΙΙ




30 π.μ.

ΣΥΝΟΛΟ






240 π.μ. ή 258 π.μ.
ΣΠΦ 820 Περιεκτική Εξέταση (33 π.μ.)
ΣΠΦ 891 Ερευνητικό Στάδιο Ι (30 π.μ.)

ΣΠΦ 892 Ερευνητικό Στάδιο ΙΙ (30 π.μ.)

ΣΠΦ Ερευνητικό Στάδιο ΙΙΙ (30 π.μ.)

ΣΠΦ Ερευνητικό Στάδιο IV (30 π.μ.)

ΣΠΦ 895 Συγγραφικό Στάδιο Ι (30 π.μ.)

ΣΠΦ 896 Συγγραφικό Στάδιο ΙΙ (30 π.μ.)

(Από το στάδιο ΙΙΙ και μετά θα πιστώνονται με 0 π.μ.)

Περιγραφές Μαθημάτων
(Εκτός των Σεμιναρίων, όλα τα μαθήματα πιστώνονται με 9 π.μ.)

ΕΠΑ 682 Ποιοτική Έρευνα στην Εκπαίδευση ή ΕΠΑ 683 Εκπαιδευτική Στατιστική  
ΣΠΦ 629 Φεμινιστική θεωρία: Κλασικά κείμενα, Έρευνα και θεμελιακά θέματα της φεμινιστικής θεωρίας. Το θεωρητικό υπόβαθρο των Σπουδών Φύλου και οι σύγχρονες θεωρητικές προσεγγίσεις στις Σπουδές Φύλου: η ιστορική, κοινωνική, και ατομική, προσέγγιση του Φύλου. Σύγχρονες φιλοσοφικές προσεγγίσεις (9 π.μ.).  

ΓΑΛ 503 Πρωτοπορίες και θεωρίες του φύλου
ΓΑΛ 580 Το Γένος: μια αξιόπιστη κατηγορία ανάλυσης;
ΕΠΑ 599 Θεωρίες φύλου και πολιτικές αναλυτικών προγραμμάτων

ΕΠΑ 536 Θρησκείες και Φύλο

ΕΠΑ641 Φύλο και Εκπαίδευση

ΚΠΕ 613 Κοινωνική Ανθρωπολογία

ΚΠΕ 614 Κοινωνιολογία των Κοινωνικών Κινημάτων

ΚΠΕ 514 Φεμινιστική Θεωρία

ΨΥΧ 722 Διαπολιτισμικά θέματα στην Ψυχολογία

ΒΝΕ 535 Όψεις του ανδρικού και του γυναικείου κόσμου

ΒΝΕ 561 Η εικόνα της γυναίκας στη βυζαντινή λογοτεχνία

ΑΤΧ 562 Πορτρέτα γυναικών στη βυζαντινή τέχνη

ΒΝΕ  544 Ο κόσμος του περιθωρίου
ΓΑΛ 599 Μεταπτυχιακή εργασία

ΚΠΕ 500 Μέθοδοι Έρευνας

ΨΥΧ 622 Μεταπτυχιακή εργασία Ι

ΨΥΧ 788 Ερευνητικές Μέθοδοι Προχωρημένου Επιπέδου

ΑΡΗ 504 Ανεξάρτητη Μελέτη
ΣΠΦ 689 Εξατομικευμένη Μελέτη: Σκοπός να υποστηρίξει την εξοικείωση των φοιτητών με κείμενα και ερευνητικά δεδομένα τα οποία δεν καλύπτονται στα υπόλοιπα μαθήματα   

ΣΠΦ 601 Δύναμη, Ιδεολογία και Ανισότητα

Συγκριτική προοπτική της ανισότητας στις διάφορες κοινωνίες μέσα από συγχρονική και διαχρονική προσέγγιση. 

ΣΠΦ 602 Ιστορία της Σεξουαλικότητας
Διερεύνηση του πώς η σεξουαλική ταυτότητα παρουσιάζεται και γίνεται κατανοητή από το 19ο αι. μέχρι σήμερα ( από το Freud στο Foucault και στα επίσημα έγγραφα της Ευρωπαϊκής Ένωσης) 

ΣΠΦ 603 Κριτική Θεωρία και Σπουδές Φύλου

Οι σημαντικότερες συζητήσεις, θέσεις και ιδέες στη σύγχρονη κριτική θεωρία από το Μαρξισμό  στο μεταμοντερνισμό ( με βάση κείμενα των Freud, Klein, Lacan, Kristeva, Adorno, Fromm, Habermas, Zizek, Mitchell, Giddens and Althusser). 

ΣΠΦ 604 Γράφοντας (για) το φύλο: Αρρενωπότητα, Θηλυκότητα και Ομορφιά στην Αγγλική λογοτεχνία

Το μάθημα στοχεύει στο να μελετήσει βασικά κείμενα από την Αγγλική λογοτεχνία υπό την προοπτική της κατηγορίας του κοινωνικού φύλου και της κατασκευής του μέσα από λογοτεχνικές και πολιτισμικές αναπαραστάσεις. Συνδέοντας το κείμενο με το ιστορικό, κοινωνικό και πολιτισμικό πλαίσιο από το οποίο προέρχεται, το μάθημα επίσης επιδιώκει να αναλύσει και να εξετάσει διαδικασίες με τις οποίες ο λόγος σχηματίζει τόσο το φύλο όσο και τους τρόπους με τους οποίους αντιλαμβανόμαστε τον έμφυλο εαυτό.

ΣΠΦ 605 Ψυχανάλυση και Κοινωνική Θεωρία. 

Το μάθημα ως σκοπό θα έχει να μελετήσει και να αναλύσει την πολυπλοκότητα της σχέσης ανάμεσα στις ψυχαναλυτικές θεωρίες που έχουν αναπτυχθεί και τη φεμινιστική σκέψη. Κατά τη διάρκεια του μαθήματος θα γίνει ιδιαίτερη αναφορά σε ψυχαναλυτικές θεωρίες, όπως για παράδειγμα αυτή του Lacan, οι οποίες έχουν αποτελέσει ταυτόχρονα στόχο φεμινιστικών επικρίσεων και οι οποίες έχουν αξιοποιηθεί για τη θεμελίωση των φεμινιστικών θεωριών. Ιδιαίτερη αναφορά θα γίνει στα επιστημονικά ευρήματα των ερευνών Γάλλων ψυχαναλυτριών/τών όπως η Julia Kristeva, ο Luce Irigaray και ο Bracha L. Ettinger, και των Αμερικανών φεμινιστριών/τών όπως η Judith Butler. Η συζήτηση των πιο πάνω θεωριών θα έχει ως στόχο την καλύτερη κατανόηση, την ανάλυση, την κριτική προσέγγιση, την αξιοποίηση και την περαιτέρω ανάπτυξη τους με την εφαρμογή μιας κριτικής προσέγγισης. 

ΣΠΦ 606 Queer Theory και τα πολιτικά δικαιώματα
Στο μάθημα αυτό αναλύεται η σχέση της εισαγωγής του όρου queer και της θεωρίας queer με τη μεγαλύτερη απελευθέρωση του φεμινιστικού κινήματος και τη στροφή του σε διεκδικήσεις που έχουν σχέση με την εξασφάλιση των πολιτικών δικαιωμάτων των φύλων. Επιχειρείται, ταυτόχρονα, η προώθηση συζητήσεων για διαφορετικούς τρόπους εξασφάλισης πολιτικών δικαιωμάτων των φύλων με βάση τη θεωρία queer και τη νομική κατοχύρωσή τους.

ΣΠΦ 607 Άνδρες και ανδροπρέπεια (Men and Masculinities)

Στο μάθημα αυτό συζητείται, αρχικά, η ουσιοκρατική αντίληψη για την ανδρική "ταυτότητα" και η κριτική που ασκείται στη συγκεκριμένη αντίληψη από το στρατόπεδο του μεταμοντέρνου φεμινισμού. Συζητείται, επίσης, ο ρόλος του σχολικού χώρου ως πεδίου/αρένας έντονης (ετερο)σεξουαλικότητας, όπου συγκροτούνται και ανα-συγκροτούνται πολλαπλές μορφές ανδρισμών (masculinities). Μέσω της συζήτησης επιτυγχάνεται η κριτική προσέγγιση για το θέμα αυτό, καθώς επίσης και για τους διάφορους μηχανισμούς με τους οποίους κάνουν την παρουσία τους η ομοφυλοφοβική αστυνόμευση και ο μισογυνισμός τόσο στο σχολικό όσο και σε άλλους χώρους.

ΣΠΦ 608 Θηλυκότητα και Αρρενωπότητα
Στο μάθημα αυτό θα συζητηθεί το θέμα των ταυτοτήτων φύλου στην εφηβεία μέσα από δεδομένα που προέρχονται από τη διεθνή βιβλιογραφία. Θα συζητηθούν επίσης και οι παράγοντες που επιδρούν στη διαμόρφωση των ταυτοτήτων φύλου μέσα από το σχολείο, την οικογενειακή ζωή, την ανδρική και τη γυναικεία εμπειρία και τις σχέσεις των φύλων.

ΣΠΦ 609 Η κουλτούρα του Φύλου και το πολιτικοκοινωνικό συγκείμενο : Θέματα Δύναμης, Ελέγχου, Πατριαρχίας, Ενδοοικογενειακών και Οικογενειακών  διακρίσεων

Το μάθημα θα δώσει έμφαση στην ανάλυση της κουλτούρας του Φύλου και του πολιτικοκοινωνικού συγκειμένου διαχρονικά και κοινωνικο-ιστορικά με βάση τα ευρήματα φεμινιστικών ερευνών. Μέσα σε αυτά τα πλαίσια, θα γίνει η παρουσίαση, η συζήτηση και η κριτική προσέγγιση των αποτελεσμάτων ερευνών που αναδεικνύουν την έντονη αλληλεπίδραση ανάμεσα στις επαγγελματικές επιλογές των νεαρών ατόμων, τις αντιλήψεις τους για την οικογενειακή ζωή και στη διαμόρφωση των ταυτοτήτων φύλου στην εφηβεία. 

ΣΠΦ 610 Φύλο, ΜΜΕ και η παραγωγή γνώσης  

Στα πλαίσια του μαθήματος γίνεται μια ιστορική, κριτική επισκόπηση των κυρίαρχων τάσεων στο χώρο του φύλου και των ΜΜΕ όπως εμφανίζονται μέσα από τη διεθνή βιβλιογραφία. Παρουσιάζονται επίσης οι κυρίαρχες τάσεις στον προβληματισμό και στην έρευνα για το φύλο και τα ΜΜΕ και διεξάγεται συζήτηση για τον κυρίαρχο λόγο (discourse) για το φύλο και τα ΜΜΕ που διαμορφώνεται στα πλαίσια αυτά. Το μάθημα αυτό επιχειρεί επίσης να εμπλέξει το ακροατήριο και στη διεξαγωγή ερευνών και αναλύσεων οι οποίες να έχουν σχέση με τους τρεις πιο κάτω άξονες: α) Διερεύνηση της κατασκευής του φύλου και της σεξουαλικότητας στα κυπριακά ΜΜΕ, β) Φύλο και θεατές/ακροατές των ΜΜΕ, γ) Φύλο και νέες τεχνολογίες.

ΣΠΦ 611 Σεξ, Φύλο και Σώμα σε διαπολιτισμική/ συγκριτική προοπτική

Το μάθημα ακολουθεί μια διαπολιτισμική/συγκριτική προοπτική για την ανάλυση, την περιγραφή και την κριτική των όρων σεξ, φύλο και σώμα. Οι όροι αυτοί εξετάζονται τόσο από πλευράς νοήματος-περιεχομένου, όσο και από πλευράς των ποικίλων χρήσεών τους τόσο στην έρευνα όσο και στην καθημερινή πραγματικότητα.

ΣΠΦ 612 Επιτελικότητα  και Επιτέλεση στα προβλήματα φύλου

Το μάθημα θα έχει ως σκοπό του να αναλύσει τη φεμινιστική θεωρία της Judith Butler, δίνοντας ιδιαίτερη έμφαση στην ανάλυση, την κριτική επεξεργασία και την αξιοποίηση των όρων επιτελικότητα (performativity) και επιτέλεση (performance). Ο προβληματισμός ο οποίος εκφράζεται μέσα από το έργο της Butler γύρω από την έννοια του «κοινωνικού φύλου» θα ενισχυθεί και μέσα από τις κριτικές που έχουν ασκηθεί στο συγκεκριμένο όρο, όπως για παράδειγμα οι κριτικές των Emile Durkheim και Michel Foucault.

ΣΠΦ 613 Φύλο και Κινηματογράφος
Το μάθημα αυτό μελετά τη φιλμική απεικόνιση των κοινωνικά νοητών έμφυλων σχέσεων και ταυτοτήτων σε διαφορετικά κοινωνικά, ιστορικά πλαίσια. Στη διάρκεια του μαθήματος τίθεται στο επίκεντρο, αναλύεται και σχολιάζεται κριτικά η ποικιλία λόγων σχετικά με το νόημα εννοιών όπως ο "ανδρισμός" και η "θηλυκότητα" που μπορούν να συνυπάρχουν ακόμη και μέσα στην ίδια φιλμική αφήγηση, ενώ τίθενται επίσης προβληματισμοί σε σχέση με τα ιδεολογικά διακυβεύματα των φιλμικών κειμένων τα οποία δεν είναι πάντοτε μονοσήμαντα. Μέσα από τη μελέτη, την κριτική σκέψη και τον αναστοχασμό γύρω από τα πιο πάνω θέματα και τη δημιουργική  συζήτηση, επιχειρείται η καταγραφή και η σύγκριση μεταξύ των παγιωμένων καθεστώτων φύλου σε διαφορετικά ιστορικο-κοινωνικά πλαίσια, και ο σχολιασμός των κοινωνικών αλλαγών που συντελούνται στις νοοτροπίες, τις πεποιθήσεις και τον τρόπο ζωής όπως αντανακλώνται μέσα από τις φιλμικές αφηγήσεις και όπως αυτές προοικονομούνται μέσα από τις αφηγήσεις αυτές.

ΣΠΦ 614 Φύλο και Μαθηματικά

Κατά φύλο διαφορές στη μάθηση, τις πεποιθήσεις, τις στάσεις στα μαθηματικά. Κοινωνικοί παράγοντες που τις επηρεάζουν. Διεθνείς έρευνες και προοπτική φύλου στα μαθηματικά. Εκπαίδευση και φύλο στα μαθηματικά . Σχεδιασμός διδακτικών παρεμβάσεων 


ΣΠΦ 615 Φύλο και Φυσικές επιστήμες

Κατά φύλο διαφορές στη γνωστική ανάπτυξη και τις επιδόσεις στις φυσικές επιστήμες και παράγοντες που τις επηρεάζουν. Διεθνείς έρευνες σχετικά με το ενδιαφέρον, τη συμμετοχή και τις επιδόσεις των κοριτσιών στις φυσικές επιστήμες σε όλες τις βαθμίδες της εκπαίδευσης.  Εκπαίδευση και Φύλο. Το φύλο στα σχολικά εγχειρίδια. Η στάση εκπαιδευτικών και των δύο φύλων στην πρωτοβάθμια εκπαίδευση απέναντι στις φυσικές επιστήμες. Σχεδιασμός παρεμβάσεων.


ΣΠΦ  616 Φύλο και Βιολογία

Περιβάλλον και  Φυσιολογία των φύλων. Νέες τεχνολογίες αναπαραγωγής, προβλήματα βιοηθικής. 

ΣΠΦ 617 Φύλο και Νέες Τεχνολογίες

Φεμινιστικές θεωρίες για την τεχνολογία. Οι διαφορές των φύλων στο επίπεδο και τη συχνότητα χρήσης των τεχνολογιών της πληροφορίας και της επικοινωνίας μέσα από τη μελέτη και επισκόπηση της διεθνούς ερευνητικής βιβλιογραφίας. Η τεχνολογία ως ανδρική κουλτούρα. Η προβολή του φύλου και οι επιπτώσεις της χρήσης του στη δημιουργία ή/και ενίσχυση σεξιστικών τάσεων και αντιλήψεων. 

ΣΠΦ 618 Δίκαιο, φύλο, ισότητα

Το μάθημα Δίκαιο, φύλο, ισότητα, έχει ως αντικείμενο τη σχέση του Δικαίου και των νομικών ρυθμίσεων με το φύλο –και τις διαδικασίες κατασκευής του κοινωνικού φύλου.  Ανάλυση νομοθεσίας και νομολογίας  που αφορούν την ισότητα και την ισονομία. 

 ΣΠΦ 619 Η ισότητα Φύλων, τα Ανθρώπινα Δικαιώματα  και η νομική αντιμετώπισή της. 

Σύγχρονα θέματα ανισότητας φύλων και η νομική τους αντιμετώπιση συγχρονικά και διαχρονικά: ποσοστώσεις, σεξουαλική παρενόχληση, εμπορία προσώπων

 ΣΠΦ 620 Το Φύλο στην Ελληνική Γραμματεία και Λογοτεχνία 

Ανάλυση κειμένων με επίκεντρο την ανισότητα φύλων και το ιστορικό-κοινωνικό συγκείμενο( π.χ. Αντιγόνη Σοφοκλή, Φόνισσα Παπαδιαμάντη)

 ΣΠΦ 621 Εκπαίδευση και φύλο 
Κατανόηση και κριτική προσέγγιση του τρόπου με τον οποίο οικοδομούνται και παράγονται οι ταυτότητες φύλου στο εκπαιδευτικό σύστημα. Ειδικότερα εξετάζονται θέματα διδασκαλίας, σχολικών εγχειριδίων, λανθάνοντος αναλυτικού σε σχέση με την ταυτότητα αρρένων και θηλέων και τη θέση τους στην κοινωνία.  
ΣΠΦ 622 Οικονομία και Φύλο
Ερευνάται και κριτικά αναλύεται η συμμετοχή των γυναικών στην αγορά εργασίας, η Ισότητα στην εργασία κι απασχόληση και η συμμετοχή των γυναικών στα Κέντρα λήψης αποφάσεων σε διάφορα επίπεδα και τομείς με αναφορά στην ευρωπαϊκή πολιτική και τη διεθνή πραγματικότητα 
ΣΠΦ 623 Αρχιτεκτονική και η διάσταση του φύλου: Τόπος-χώρος-φύλo
Η διάσταση του φύλου στο σχεδιασμό, τη χρήση και αναπαραγωγή του αρχιτεκτονικού χώρου.  Η ανάλυση αξιοποιεί διεπιστημονικές προσεγγίσεις από την ιστορία της αρχιτεκτονικής, της ανάπτυξης των πόλεων, τις κοινωνικές επιστήμες, τη γεωγραφία, ιστορία και κοινωνιολογία.
ΣΠΦ 624 «Ανδρισμός», «θηλυκότητα», «ανδρογυνισμός»: Ψυχολογικές προσεγγίσεις συγκρότησης του φύλου
Παρουσιάζει, και κριτικά συζητά τις κυριότερες ψυχολογικές προσεγγίσεις στην κατασκευή του φύλου, με έμφαση:  Freud, post-Freud, Lacan, Nancy Chodorow, Albert Bandura and Walter Mischel, Lawrence Kohlberg, Gender schema theory, Sandra Bem´s theory of psychological androgyny.

ΣΠΦ 625 Ταυτότητες φύλου και εργασία: η ψυχολογική προσέγγιση 
Αντικείμενο εξέτασης και έρευνας είναι ο τρόπος με τον οποίο οι ταυτότητες φύλου διαμορφώνονται στο χώρο εργασίας. Η έμφαση είναι στις ψυχολογικές θεωρίες οι οποίες προσφέρουν το θεωρητικό υπόβαθρο διερεύνησης της σχέσης ταυτότητας και εργασίας.  
ΣΠΦ 626 Ταυτότητες φύλου και εργασία: η κοινωνιολογική προσέγγιση
Αντικείμενο εξέτασης και έρευνας είναι ο τρόπος με τον οποίο οι ταυτότητες φύλου διαμορφώνονται στο χώρο εργασίας. Διερευνάται από κοινωνιολογική σκοπιά η σχέση ταυτότητας και εργασίας και η ανισότητα στο χώρο εργασίας.  
ΣΠΦ 627 Βία και Συμβουλευτική  
Εξετάζονται οι διάφορες μορφές της βίας και οι επιπτώσεις τους στα θύματα, Πώς η συμβουλευτική μπορεί να περιορίσει το φαινόμενο και να βοηθήσει θύτες και θύματα. 
ΣΠΦ 628 Επιχειρηματικότητα, Διοίκηση  και Φύλο
Εξετάζει την έννοια και τις διαστάσεις της επιχειρηματικότητας και το ρόλο της στην ανάπτυξη της οικονομίας και της κοινωνίας γενικά. Επικεντρώνεται και ερευνά τις διαστάσεις  και τα πλαίσια που σχετίζονται με το φύλο.  
ΣΠΦ 630  Ευρωπαϊκή πολιτική και Φύλο
Αναλύεται η ευρωπαϊκή πολιτική με βάση τις τρεις προσεγγίσεις που έχουν προταθεί  για την ανάπτυξη της ισότητας των φύλων: ίση μεταχείριση, θετική δράση και επικρατούσα τάση για το φύλο. Η κριτική προσέγγιση στην ευρωπαϊκή πολιτική και τις πρακτικές που έχουν εφαρμοστεί οριοθετεί τους κοινωνικο-οικονομικούς, πολιτιστικούς  και πολιτικούς παράγοντες που εμποδίζουν την αποτελεσματική εφαρμογή της διακηρυγμένης πολιτικής και θεωρίας.   
ΣΠΦ 631 Η κουλτούρα της εικόνας στις ανθρωπιστικές και κοινωνικές σπουδές και το Φύλο

Διερευνάται η κουλτούρα της εικόνας και οι μηχανισμοί με τους οποίους δημιουργείται και μεταδίδεται η πληροφορία με στόχο την αποδόμηση της αρνητικής λειτουργίας της εικόνας στην κατασκευή του φύλου.  
ΣΠΦ 632 Σύγχρονες τάσεις και προβλήματα στα θέματα φύλου

    Τα θέματα δεν προκαθορίζονται με σκοπό να εξετάζονται διαφορετικά και τρέχοντα θέματα – προβλήματα σε σχέση με το φύλο στη σύγχρονη κοινωνία.   

ΣΠΦ 774 Σεμινάριο Ι: Ακαδημαϊκή γραφή (3 π.μ.)

Σκοπός να βοηθήσει τους φοιτητές να αναπτύξουν τις δεξιότητες ακαδημαϊκής γραφής που είναι απαραίτητες για τη συγγραφή διατριβής Μάστερ: οργάνωση κειμένου, οργάνωση συζήτησης, παρουσίαση δεδομένων, εξαγωγή συμπερασμάτων, αναφορές και λογοκλοπή

ΣΠΦ 775 Σεμινάριο ΙΙ: Ανάλυση λόγου (Discourse Analysis) (3 π.μ.)

Το σεμινάριο εξετάζει και αναλύει το διεπιστημονικό λόγο μέσα από διαφορετικούς τρόπους και ανάλυσης του λόγου ως μέρους του κοινωνικού γίγνεσθαι. 

ΣΠΦ 776 Σεμινάριο ΙΙΙ: Queer theory και σπουδές σεξουαλικότητας (3 π.μ.)
 Το σεμινάριο σκοπεύει να εισαγάγει τους φοιτητές στη θεωρία Queer μέσα    στο συγκείμενο προοδευτικών θεωριών και αιτημάτων για αναγνώριση των ανθρωπίνων δικαιωμάτων και της ισότητας καθώς και στην έννοια της σεξουαλικότητας και των ερμηνειών της.   

